

PROJEKTS uz 17.12.2024.

vēlamais datums izskatīšanai: Izglītības, kultūras, sporta un sociālajā komitejā 08.01.2025.

domē: 30.01.2025.

sagatavotājs: Ilona Gotharde

ziņotājs: Ilona Gotharde

LĒMUMS

Ādažos, Ādažu novadā

2025. gada 30. janvārī **Nr.**«DOKREGNUMURS»

**Par grozījumiem** **Ādažu novada pašvaldības domes 2022. gada 23. februāra lēmumā Nr. 56 “Par maksas pakalpojumu cenu un nomas maksu Kadagas pirmsskolas izglītības iestādē “Mežavēji””**

Ar Ādažu novada pašvaldības domes 23.02.2022. lēmumu Nr. 56 “Par maksas pakalpojumu cenu un nomas maksu Kadagas pirmsskolas izglītības iestādē “Mežavēji” noteikta iestādes telpu nomas maksa un maksa par peldbaseina apmeklējumu (turpmāk – Lēmums).

Lēmuma redakcija ir radījusi interpretāciju attiecībā par maksas par peldbaseinu atlaižu piemērošanu, un ir nepieciešams precizēt atlaižu piešķiršanas kritērijus.

Pamatojoties uz Pašvaldību likuma 4. panta pirmās daļas 6. punktu, 10. panta otrās daļas 2. punkta d) apakšpunktu, kā arī Izglītības, kultūras, sporta un sociālās komitejas 08.01.2025. atzinumu, Ādažu novada pašvaldības dome

**NOLEMJ:**

1. Izdarīt grozījumus Ādažu novada pašvaldības domes 23.02.2022. lēmumā Nr. 56 “Par maksas pakalpojumu cenu un nomas maksu Kadagas pirmsskolas izglītības iestādē “Mežavēji””:
   1. izteikt 2. punktu šādā redakcijā:

**“2. Pilnvarot KPII vadītāju pieņemt lēmumu par atlaides piemērošanu samaksai par katru peldētapmācību attiecīgajā mācību gadā:**

* 1. **35 % apmērā ar to kalendāra mēnesi, kurā iestājušies atlaižu saņemšanas priekšnoteikumi un, pamatojoties uz pašvaldībai pieejamiem datiem valsts un pašvaldības datu reģistros, ja ģimenē ir divi bērni, kuru deklarētā dzīvesvieta kopā ar vienu no vecākiem ir vienā adresē Ādažu novada pašvaldības administratīvajā teritorijā, un abi apmeklē peldētapmācību;**
  2. **50 % apmērā, ja daudzbērnu ģimenē ir trīs un vairāk bērnu,** **kuru deklarētā dzīvesvieta kopā ar vienu no vecākiem ir vienā adresē Ādažu novada pašvaldības administratīvajā teritorijā, un vismaz viens bērns apmeklē peldētapmācību. Atlaide stājas spēkā ar mēnesi, kurā vecāki iesniedz iesniegumu kurā vecāki iesniedz iesniegumu** **portāla** [**www.epakalpojumi.lv**](http://www.epakalpojumi.lv) **sadaļā “e-Privilēģijas”. Iesniegums jāiesniedz par katru mācību gadu;**
  3. **65 % apmērā, ja daudzbērnu ģimenē ir trīs un vairāk bērnu, kuru deklarētā dzīvesvieta kopā ar vienu no vecākiem ir vienā adresē Ādažu novada pašvaldības administratīvajā teritorijā, un vismaz trīs bērni apmeklē peldētapmācību. Atlaide stājas spēkā ar mēnesi, kurā vecāki iesniedz iesniegumu portāla** [**www.epakalpojumi.lv**](http://www.epakalpojumi.lv) **sadaļā “e-Privilēģijas”. Iesniegums jāiesniedz par katru mācību gadu).”**
  4. papildināt 5. punktu aiz vārdiem “deklarētā dzīvesvieta ir” ar vārdiem **“vienā adresē”** uz aizstāt vārdu “pulciņu” ar vārdu “**peldētapmācības”**.
  5. Izteikt 6. punktu šādā redakcijā:

“6. KPII vadītājs informē vecākus ar e-pasta starpniecību vai portālā [www.epakalpojumi.lv](http://www.epakalpojumi.lv) par KPII piemērotajām atlaidēm un atbrīvojumiem izglītojamajiem, kā arī par to pārtraukšanu. Minētie lēmumi vecākiem ir pieejami portālā www.epakalpojumi.lv un to publicēšanu portālā nodrošina KPII vadītājs.”

1. Lēmums stājas spēkā 2025. gada 1. februārī.
2. Lēmumā noteiktā kārtība nav piemērojama attiecībā uz KPII vadītāja lēmumiem par atlaidēm, kuri pieņemti līdz Lēmuma spēkā stāšanās dienai.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

KPII, GRN- @

Ilona Gotharde, 22032341